ai4bharat/Pralekha huggingface dataset:
بجلی کی وزارت
این ٹی پی سی نے فلائی ایش کا استعمال بڑھانے کے لئے ریہنڈ میں بنیادی ڈھانچہ فروغ دیا
نئی دہلی، 16 /اگست 2020 ۔ وزارت توانائی کا ماتحت مرکز زمرے کا ادارہ این ٹی پی سی لمیٹیڈ ملک کی سب سے بڑی بجلی پیدا کرنے والی کمپنی ہے۔ اس کمپنی نے دوردراز واقع سیمنٹ پلانٹوں کو سستی شرح پر بھاری مقدار میں فلائی ایش  بھجوانے کے لئے اترپردیش میں واقع ریہنڈ پروجیکٹ پر بنیادی ڈھانچے کی تعمیر کی ہے۔ یہ پیش رفت بجلی پلانٹوں سے فلائی ایش  کے 100 فیصد استعمال کے لئے این ٹی پی سی کی عہد بستگی کے مطابق ہے۔
این ٹی پی سی لمیٹیڈ کے ذریعے جاری ایک بیان کے مطابق 3450 میٹرک ٹن  فلائی ایش لے کر 59 بی او ایکس این قسم کے ریلوے ویگنوں کے پہلے ریک کو این ٹی پی سی کے ریہنڈ سوپر تھرمل پاور اسٹیشن سے ایگزیکٹیو ڈائریکٹر  جناب بالاجی اینگر نے جھنڈی دکھاکر روانہ کیا۔ اس موقع پر این ٹی پی سی ریہنڈ کے دیگر سینئر افسران بھی موجود تھے۔ یہ فلائی ایش 458 کلومیٹر دور واقع اے سی سی سیمنٹ مینوفیکچرنگ پلانٹ، ٹکریا، اترپردیش کے لئے روانہ کیا گیا ہے۔
مشرقی وسط ریلوے کے جنرل منیجر جناب للت ترویدی اور اے سی سی کے سپلائی چین کے سربراہ جناب سریش راٹھی اس پروگرام میں اپنی ٹیم کے ساتھ ویڈیو کانفرنسنگ کے توسط سے شامل ہوئے۔ پہلی قسط کی منتقلی کے لئے این ٹی پی سی ریہنڈ کے افسروں نے ترپال سے ڈھکے بی او ایکس این ویگنوں میں فلائی ایش کی سپلائی شروع کرنے کے لئے اہم سیمنٹ کی پیداوار کرنے والوں کے ساتھ مشرقی وسطی ریلوے سے رابطہ کیا تھا۔ یہ جدت طرازی بجلی پلانٹوں سے فلائی ایش کی دور دراز واقع سیمنٹ پروڈکشن یونٹوں کو صلاحیت مندی کے ساتھ اور محفوظ طریقے سے ڈھلائی کی راہ روشن کرے گی۔
یہ کوشش ایک دور دراز جگہ سے کنزمپشن سینٹر تک فلائی ایش کی ڈھلائی کے لئے ایک نئے دور کے آغاز کا اشاریہ ہے۔ اس سے بھارتی ریلوے کے لئے اضافی سامان لوڈنگ مقامات کی دستیابی کے ساتھ فلائی ایش کے استعمال کے اپ گریڈیشن میں سیمنٹ پلانٹوں کو اہل بنائے گا۔ مالی سال 2019-20 کے دوران مختلف پیدا واری مقاصد کے لئے تقریباً 44.33 ملین ٹن فلائی ایش کا استعمال کیا گیا تھا، جو پیدا کی گئی ایش کا 73.31 فیصد تھا۔
اس کے علاوہ کمپنی فلائی ایش پر مبنی جیو – پالیمر سڑک، سیمنٹ کنکریٹ میں عمدہ ایگریگیٹ  کی جگہ پر باٹم ایش کا استعمال کرنے جیسے فلائی ایش مینجمنٹ کے نئے راستے تلاش کررہی ہے۔ اس کے علاوہ این ٹی پی سی کے برآمداتی مقاصد کے لئے فلائی ایش کلاسی فائر یونٹ قائم کرنے کا منصوبہ ہے۔
اپنی 62.9 گیگاواٹ کی کل موجودہ صلاحیت کے ساتھ این ٹی پی سی گروپ کے 70 پاور اسٹیشن ہیں، جس میں 24 کوئلہ، 7 کمبائنڈ سائیکل گیس / لیکویڈ فیول ، 1 ہائیڈرو، 13 قابل تجدید کے ساتھ 25 معاون اور جوائنٹ وینچر پاور اسٹیشن شامل ہیں۔ اس گروپ کی 20 گیگاواٹ صلاحیت زیر تعمیر ہے، جس میں 5 گیگاواٹ قابل تجدید توانائی سے چلنے والے پروجیکٹ شامل ہیں۔
وزیراعظم کا دفتر
وزیراعظم نے مہاتما جیوتی با پھولے کوان کے یوم پیدائش پر خراج عقیدت پیش کیا
وزیراعظم نے عظیم سماجی مصلح، مفکر ، فلسفی اور مصنف مہاتما جیوتی با پھولے کوان کے یوم پیدائش پر خراج عقیدت پیش کیا ہے۔
جناب مودی نے کہا کہ مہاتما جیوتی با پھولے زندگی بھر خواتین کی تعلیم اور انہیں با اختیار بنانے کے لئے عہد بند رہے۔
وزیراعظم نے کہا کہ سماجی اصلاحات کے لئے مہاتما جیوتی با پھولے کی عہد بستگی آنے والی نسلوں کے لئے تحریک کا ایک ذریعہ رہے گی۔
۔۔۔۔۔۔۔۔۔۔۔
ش ح۔ا گ۔ن ا۔

U-3597
(
وزیراعظم کا دفتر
وزیر اعظم نے مہاراشٹر کے وزیر اعلیٰ سے ریاست کے کچھ حصوں میں سیلاب اور بھاری بارش کے سبب پیدا شدہ صورت حال کے بارے میں بات چیت کی
نئی دہلی، 16 /اکتوبر 2020 ۔ وزیر اعظم جناب نریندر مودی نے مہاراشٹر کے وزیر اعلیٰ جناب ادھو ٹھاکرے سے ریاست کے کچھ حصوں میں سیلاب اور بارش کے سبب پیداشدہ صورت حال کے بارے میں بات چیت کی۔
وزیر اعظم نے اپنے ایک ٹوئیٹ میں کہا کہ ’’مہاراشٹر کے وزیر اعلیٰ ادھو ٹھاکرے جی سے ریاست کے کچھ حصوں میں سیلاب اور بھاری بارش کے سبب پیدا شدہ صورت حال کے بارے میں بات کی۔ میرے خیالات اور دعائیں ان بہنوں اور بھائیوں کے ساتھ ہیں جو اس صورت حال سے متاثر ہوئے ہیں۔ بچاؤ اور راحت رسانی سے متعلق جاری کاموں میں مرکز کی جانب سے مدد کا اعادہ کیا۔‘‘
کامرس اور صنعت کی وزارتہ
جناب پیوش گوئل نے سرکاری حصولیابی کے پورٹل  میں مزید شرکا کو شامل کرنےکی اپیل کی
انہوں نے کہا کہ جی ای ایم میں ریلوے ای۔ پروکیورمنٹ سسٹم کو شامل کرنے سے بہت زیادہ بچت ہوگی
نئی دہلی، یکم جونا 2021، ریلوے، کامرس و صنعت ، امور صارفین اور خوراک و عوامی نظام تقسیم کے وزیر جناب پیوش گوئل نے آج گورنمنٹ ای۔ مارکٹ پلیس  سے اپیل کی کہ وہ اپنے دائرہ کار کو وسعت دے اور مصنوعات اور خدمات دونوں کی سرکاری حصولیابی کےلئے جی ای ایم پورٹل میں مزید شرکا کو شامل کرے۔ جی ای ایم اور کامرس کے محکمے کےافسران سے بات چیت کرتے ہوئےانہوں نےکہا کہ اس سے نہ صرف مرکزی اور ریاستی حکومتوں کے دفتروں کےساتھ ساتھ ان کے سرکاری شعبے کے اداروں کےلئے ون اسٹاپ شاپ تیار ہوگی بلکہ اس سے ایم ایس ایم ای کو بھی اپنی مصنوعات کی تشہیر کے مواقع ملیں گے۔مکمل طور پر بغیر کاغذ والے، بغیر نقد رقم والے اور سسٹم سے چلنے والے ای۔ مارکٹ پلیس کے طور پر جی ای ایم ، جس نےکم سے کم انسانی انٹر فیکس کے ساتھ عام استعمال کی اشیا اور خدمات کے حصولیابی کی سہولت فراہم کرائی ہے، کی ستائش کرتےہوئے جناب گوئل نے کہا کہ وزیراعظم کو اس پورٹل سے بہت زیادہ توقعات ہیں اور اس کو ان توقعات کو پورا کرنا چاہئے۔ انہوں نے کہا کہ اس پورٹل کو فروخت کنندگان کے کارٹل تشکیل سے ہوشیار رہنا چاہیئے۔
جناب گوئل نے کہا کہ خریداروں کے لئے حصولیابی کا یونیفائڈ سسٹم تیار کرنے کے لئے ریلوے، ای۔ پری کیورمنٹ سسٹم کے ساتھ جی ای ایم کو مربوط کرنے کا کام بہت تیزی سےکیا جانا چاہیے۔ انہوں نے کہا کہ اس سے سرکاری اخراجات کی بہت زیادہ بچت ہوگی۔ وزیر موصوف نےکہا کہ اس سے پٹرولیم او ر اسٹیل کے شعبوں میں بھی بگ ٹکٹ پری کیورمنٹ کے لئے راہ ہموار ہوگی۔مربوط نظام کے ذریعہ ریلوے کےخریداروں کی پائلٹ بڈنگ اگست کے آخر تک شروع ہونے کی توقع ہے۔ جی ای ایم کےساتھ مربو ط ہونے کے بعد جی ای ایم پر ریلوے کے ذریعہ تقریباً 50 ہزار کروڑ روپے مالیت کی سالانہ حصولیابی کی جائے گی۔
جی ای ایم کے پیمانے اور اثر میں بہت تیزی سےاضافہ ہورہا ہے ۔ مالی سال 21۔2020 میں اس کی آرڈر ویلیو 38620 کروڑ روپے تک پہنچ گئی۔ اس پورٹل پر 52 ہزار سے زیادہ خریداری اور 18.75 لاکھ فروخت کنند ہ رجسٹرڈ ہیں جو کہ مصنوعات کی 16332 فہرستوں اور خدمات کی 187 فہرستوں کے سلسلے میں کاروبار کرتے ہیں۔
جی ای ایم نے کووڈ۔ 19 سے متعلق کئی اقدامات کئے ہیں، جن میں زمروں کے لئے مصنوعات/ برانڈ کی منظوری کو ترجیح دینا شامل ہے۔ ڈلیوری کی اصل مدت کے بعد ڈلیوری پیریڈ میں 30 دن کی توسیع کو انیبل کیا گیا ہے۔ بولی لگانے کی مدت 10 سے گٹھاکر ایک دن کردی گئی ہے اور ڈلیوری کی مدت 15 دن سے گھٹاکر 2 دن کردی گئی ہے۔ کووڈ ۔ 19 زمروں میں مارچ 2020 سے مئی 2021 تک آرڈر ویلیو 7863 کروڑ روپے رہی ہے۔ جس میں 268 کروڑ روپے مالیت کے آکسیجن کنسنٹریٹر شامل ہیں۔
خریداروں اور فروخت کنندگان دونوں کی جانب سے موصولہ فیڈ بیک کی بنیاد پر کئی نئی خصوصیات اور کام شروع کیے گئے ہیں:
- مختلف نئے بولی لگانے کے طریقوں میں کسٹم آئٹم بڈنگ ، بی او کیو پر مبنی بڈنگ، صلاحیت پر مبنی بڈنگ شامل ہیں
- قیمت میں فرق کی کلاز  کے ساتھ ٹھیکوں کے لئے ضابطے
- مائل اسٹون پر بنی ادائیگی کے ساتھ انسٹالیشن، ٹریننگ اور اے ایم سی/ سی ایم سی کی حصولیابی
- ڈیمانڈ ایگریشن
- ادائیگی میں تاخیر کےلئے خریداروں پر سودی جرمانے کی شروعات
- ترمیم شدہ سیلر ریٹنگ سسٹم
۔۔۔۔۔۔۔۔۔۔۔
ش ح۔ا گ۔ن ا۔
U-5038
(Visitor Counter : 130
وزارت دفاع
بھارت اور بنگلہ دیش نے، پانچویں سالانہ دفاعی مذاکرات ڈھاکہ میں منعقد کئے
بھارت اور بنگلہ دیش نے پانچویں سالانہ دفاعی مذاکرات 28 اگست 2023 کو ڈھاکہ میں منعقد کئے۔ دفاع کے سکریٹری جناب گری دھر ارامانے نے ، جو 27- 28 اگست 2023 کو بنگلہ دیش کے دو روزہ دورے پر ہیں، اپنے بنگلہ دیشی ہم منصب ، مسلح افواج کے ڈویژن کے پرنسپل اسٹاف آفیسر ، لیفٹیننٹ جنرل وقار الزماں کے ساتھ میٹنگ کی مشترکہ صدارت کی۔
بھارت اور بنگلہ دیش کے درمیان سالانہ دفاعی مذاکرات دونوں ملکوں کے درمیان بات چیت کا اعلیٰ ترین ادارہ جاتی نظام ہے۔ مذاکرات میں دونوں ممالک نے دونوں مسلح افواج کے درمیان تعلقات کے مستقبل کے لائحہ عمل کو مرتب کرنے کی اہمیت کو اجاگر کیا۔
میٹنگ کے دوران دونوں ملکوں کے درمیان جاری دفاعی تعاون کی سرگرمیوں کا جائزہ لیا گیا اور دونوں فریقوں نے بڑھتے ہوئے دفاعی تعاون کے تعلقات پر اطمینان کا اظہار کیا۔ بات چیت میں موجودہ باہمی مشقوں کا احاطہ کیا گیا اور دونوں فریقوں نے ان مشقوں کو زیادہ سخت بنانے سے اتفاق کیا ۔
جناب گری دھر ارامانے اور لیفٹیننٹ جنرل وقار الزماں نے مذاکرات کے مفید ہونے کو تسلیم کیا اور اس بات پر زور دیا کہ دونوں ملکوں کو پانچویں سالانہ دفاعی مذاکرات میں ہوئی مشترکہ مفاہمت کی بنیاد پر تعلقات کو آگے بڑھایا جائے۔
دونوں ملکوں کی مسلح افواج متعدد شعبوں میں باہمی تعاون کو جاری رکھیں گے اور اضافی تعلقات، دونوں ملکوں کے درمیان تعلقات کے مستقبل کے لئے ایک مثبت علامت ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-9821
(Visitor Counter : 52
صحت اور خاندانی بہبود کی وزارت
کووڈ-19 سے متعلق اَپڈیٹس
صحت یابی کی شرح بہتر ہوکر 49.95 فیصد تک پہنچی
نئی دہلی، 13/جون 2020 ۔ گزشتہ 24 گھنٹوں کے دوران کووڈ-19 سے کل 7135 مریض صحت یاب ہوچکے ہیں۔ اس طرح ابھی تک کل 154329 مریض کووڈ-19 سے صحت یاب ہوچکے ہیں۔ کووڈ-19 مریضوں کی صحت یابی کی شرح 49.95 فیصد ہے۔ فی الحال 145779 ایکٹیو معاملات ہیں اور وہ سبھی سرگرم طبی نگرانی میں ہیں۔
متاثرہ افراد میں نوویل کورونا وائرس کا پتہ لگانے کی آئی سی ایم آر کی جانچ صلاحیت مسلسل بڑھائی جارہی ہے۔ سرکاری لیب کی تعداد اب بڑھ کر 642 ہوگئی ہے، جبکہ نجی لیب کی تعداد اب بڑھ کر 243 ہوگئی ہے۔ گزشتہ 24 گھنٹوں کے دوران 143737 نمونوں کی جانچ کی گئی۔ اس طرح ابھی تک جانچ کیے گئے کل نمونوں کی تعداد 5507182 ہوگئی ہے۔
وزارت نے کووڈ-19 کے لئے تازہ ترین کلینکل مینجمنٹ پروٹول جاری کیا ہے جسے https://www.mohfw.gov.in/pdf/ClinicalManagementProtocolforCOVID19.pdf پر دیکھا جاسکتا ہے۔
نئے پروٹوکول میں ہلکے، اوسط یا سنگین کی بنیاد پر کلینکل سنگینی کے لئے کووڈ-19 معاملات کے بندوبست کا التزام ہے۔ انفیکشن کی روک تھام اور کنٹرول کے طور طریقوں کو بھی سنگینی کے اعتبار سے تین مراحل میں تقسیم کیا گیا ہے۔ یہ رہنما ہدایات مریضوں کے ذیلی گروپ کے لئے جانچ سے متعلق تھیریپی کا بھی تعین کرتے ہیں۔ تاہم ان میں سے کسی بھی علاج کی سفارش کرنے سے قبل اطلاعات پر مبنی اور مشترکہ فیصلہ لیا جانا ضروری ہے۔
کووڈ-19 سے متعلق تکنیکی امور پر سبھی قابل اعتبار اور تازہ ترین اطلاعات، رہنما ہدایات اور مشورے کے لئے مستقل طور پر درج ذیل کو دیکھیں:
https://www.mohfw.gov.in/ اور @MoHFW_INDIA۔
کووڈ-19 سے متعلق تکنیکی سوالات technicalquery.covid19[at]gov[dot]in پر اور دیگر سوالات ncov2019[at]gov[dot]in اور @CovidIndiaSeva پر بھیجے جاسکتے ہیں۔
کووڈ-19 سے متعلق کسی بھی سوال کے لئے صحت و کنبہ بہبود کی وزارت کی ہیلپ لائن نمبر +91-11-23978046 یا 1075  پر فون کریں۔
کووڈ-19 پر ریاستوں / مرکز کے زیر انتظام علاقوں کے ہیلپ لائن نمبروں کی فہرست درج ذیل ویب سائٹ پر دستیاب ہے:
https://www.mohfw.gov.in/pdf/coronvavirushelplinenumber.pdf
کامرس اور صنعت کی وزارتہ
بھارت سے ماکولات و مشروبات کی برآمدات کیلئے مغربی یوروپ کے خریدار
نئی دہلی،8؍ اکتوبر؍یوروپین سپر مارکیٹ سلسلے اور ڈبہ بند خوراک کے بڑے مینوفیکچرر ز انڈس فوڈ –دوم میں بھارت سے اپنی ماکولات ومشروبات  کی ضروریات برآمد کریں گے۔ انڈس فوڈ دوم برآمدات پر توجہ مرکوز کرنے والا ماکولات و مشروبات کا سالانہ تجارتی میلہ ہے، جس کا انعقاد تجارت و صنعت کی وزارت کےتجارتی محکمہ کے ساتھ مشترکہ طورپر ٹریڈ پروموشن کونسل آف انڈیا  کرتا ہے۔
دو طرفہ امداد باہمی اور بھارت اور اسپین کے دودھ کے شعبے کے فروغ کے لئے ٹی پی سی آئی اور ایف آئی اے بی  کی انٹرنیشنل ڈائرکٹر محترمہ ماریہ کریلو کے ساتھ مذاکرات ہوئے تھے۔ محترمہ ماریہ بھارت سے اپنے خام خوراک ضروریات کی برآمدات کیلئے انڈس فوڈ دوم کے دوران ایک وفد بھارت بھیجنے میں دلچسپی رکھتی ہیں۔ اسپین کے شمالی خطوں میں دودھ کا اہم رول ہوتاہے، کیونکہ یہ اہم زرعی پیدا وار ہے اور اس میں دودھ کی صنعت کی حصہ داری اسپین کے ماکولات و مشروبات کے شعبے میں 9 فیصد کی مجموعی قدر میں اضافے کے ساتھ ہے۔
انڈس فوڈ ایک تجارتی نمائش ہے اور اس کا دوسرا ایڈیشن 15-14 جنوری 2019 کو گریٹر نوئیڈا  میں منعقد کیا جائے گا۔ اس نمائش میں بھارت کے بہترین اقسام کے ماکولات و مشروبات اور زرعی پیداوار عالمی خریداروں کے سامنے پیش کیا جائے گا۔ ان عالمی خریداروں میں سے زیادہ تر نے انڈس فوڈ دوم میں پہلے سے ہی شرکت کا وعدہ کیا ہے اور وہ بی2بی ملاقاتیں کرنےاور بھارت کے خوراک سپلائروں کے ساتھ تجارتی تعلقات استوار کرنے کی تیاری کر رہےہیں۔ اس نمائش سے بڑی تعداد میں برانڈ، پرائیویٹ لیبل اور ان خام اشیاء کی تھوک خریداری میں دلچسپی پیدا ہوگی، جسے بھارت دنیا کو پیش کرسکتا ہے۔
انڈس فوڈ 2019 میں متعدد غیر ملکی سرکاری وفود اور بڑی تعداد میں غیر ملکی کمپنیوں کے نمائندے شامل ہوں گے، جو سرمایہ کاری کے ذریعے خوراک اشیاء کی اسٹریٹجک خریداری میں مصروف عمل ہیں۔
انڈس فوڈ –اول 2018 کے اوائل میں منعقد ہوا تھا۔ اسے بڑی کامیابی ملی تھی۔ اس میں 43ملکوں کے کے عالمی خریداروں اور 320 بھارتی برآمدکاروں نے شرکت کی تھی۔ ان کا تعلق ماکولات و مشروبات کی صنعت کے 12زمروں سے تھااور اس میں 650 ملین امریکی ڈالر کا ایک تخمینے کے مطابق کاروبار ہوا تھا۔ انڈس فوڈ دو م میں تقریباً 50 ملکوں کے 600 سےزائد عالمی خریداروں کی شرکت متوقع ہے۔
ٹی پی سی آئی ماکولات و مشروبات کے زمرے میں قدر میں اضافے کے ساتھ پیک شدہ بھارتی مصنوعات کو فروغ دینے کے تئیں پابند عہد ہے اور اس کیلئے وہ دنیا کے بڑے خردہ سلسلوں کے ساتھ براہ راست رابطے قائم کرتا ہے۔ اس کے نتیجے میں بھارتی ذائقے کو مقبولیت ملتی ہے۔ 75سےزائد عالمی خردہ کاروباری، جن کی علاقائی سطح پر بہت زیادہ اثرو رسوخ ہے۔ مثلاً سعودی عرب کا پانڈا، روس میگنیٹ، ترکی کا بی آئی ایم اور جرمنی کا ریو اور ان کے علاوہ مزید کاروباری کمپنیاں نمائش کے دوران اپنی خریداری والی ٹیموں کے ساتھ موجود ہوں گے، جس سے بین الاقوامی پلیٹ فارم پر بھارتی برانڈ کو براہ راست طور پر رسائی ملے گی۔ ٹی پی سی آئی کی کوششوں کا مقصد بھارت کو ماکولات و مشروبات کے عالمی نقشے پر لا کھڑا کرنا ہے اوراسے خوراک کی تجارت میں ایک عالمی بازار کے طور پر قائم کرنا ہے۔

U. No. 5205
(Visitor Counter : 54
ارضیاتی سائنس کی وزارت
مغربی اترپردیش اور بہار کے کہیں کہیں مقامات پر بھاری سے بہت زیادہ بھاری بارش ہونےنیز اتراکھنڈ، جھارکھنڈ، مغربی بنگال، سکم، آسام، میگھالیہ، ناگالینڈ، منی پور، میزورم، تریپورہ اور گجرات میں کہیں کہیں مقامات پر بھاری بارش ہونے کا امکان ہے
ہندوستان کے محکمہ موسمیات  کے قومی موسم کی پیشن گوئی کے مرکز کے مطابق:

کل ہند اثرات پر مبنی انتہاہ کا بلیٹن
20جون : مغربی اترپردیش اور بہار کے کہیں کہیں مقامات پر بھاری سے بہت زیادہ بھاری بارش ہونےنیز اتراکھنڈ، جھارکھنڈ، مغربی بنگال اور سکم، آسام، میگھالیہ، ناگالینڈ، منی پور، میزورم اور تریپورہ ا، ریاست گجرات، مدھیہ مہاراشٹر کے گھاٹ کے علاقوں، کونکن اور گوا میں کہیں کہیں مقامات پر بھاری بارش ہونے کا امکان ہے۔
- اتراکھنڈ، پنجاب، ہریانہ، چنڈی گڑھ اور دلّی میں کہیں کہیں مقامات پر گرج چمک کے ساتھ بجلی چمکنے اور تند ہوائیں چلنے کا بہت زیادہ امکان ہے۔
- ہماچل پردیش، اترپردیش،، مدھیہ پردیش، ویدربھہ، چھتیس گڑھ ، بہار، جھارکھنڈ، مغربی بنگال کے طاس کے علاقے، اروناچل پردیش، آسام اور میگھالیہ، ناگالینڈ، منی پور، میزورم اور تریپورہ، ساحلی اور اندرون کرناٹک اور تمل ناڈو، پڈوچیری اور کرائیکل کے کہیں کہیں مقامات پر بجلی اور گرج چمک کا امکان ہے۔
- راجستھان کے الگ تھلک مقامات پر توقع ہے کہ گرد کے طوفان/ گرج چمک کے طوفان کے ساتھ بجلی چمکنے اور تند ہوائیں چلنے کا بہت امکان ہے۔
- ہماچل پردیش، اترپردیش، مدھیہ پردیش، ویدربھہ، چھتیس گڑھ، بہار، جھارکھنڈ، مغربی بنگال کے طاس کے علاقے، اروناچل پردیش، آسام اور میگھالیہ، ناگالینڈ، منی پور، میزوم اور تریپورہ، ساحلی اور شمالی اندرونی کرناٹک اور تمل ناڈو، پڈوچیری اور کرائیکل میں کہیں کہیں بجلی کے ساتھ تیز ہوائیں چلنے کا امکان ہے۔ راجستھان میں الگ تھلگ مقامات پر گرد کا طوفان/ گرج چمک کے طوفان کے ساتھ ساتھ بجلی چمکنے اور تندر ہوائیں چلنے  کا قوی امکان ہے۔
- جنوب مغربی، مغربی وسطی اور متصل مشرقی وسطی، بحیرۂ عرب میں طوفانی ہوائیں  چلنے کا امکان ہے۔ شمالی بحیرۂ بنگال میں زور کی آندھی، جھکڑ وغیرہ کے ساتھ خراب موسم، کیرالہ- کرناٹک-گوا-جنوب مہاراشٹر- گجرات کے ساحلوں کے ساتھ ساتھ اور ساحلوں سے دور اور لکشدیپ کے علاقوں میں خراب موسم کی صورتحال کے ساتھ طوفانی ہوائیں  چلنے کا امکان ہے۔ ماہی گیروں کو صلاح دی گئی ہے کہ وہ ان علاقوں میں ماہی گیری کے لیے نہ جائیں۔
 اور گرافکس کے لیے برائے مہربانی یہاں کلک کریں)
برائے مہربانی مقام مخصوص پیشگوئی اور انتباہ کے لیے موسم ایپ ڈاؤن لوڈ کریں، میگھ دوت ایپ برائے ایگرومیٹ ایڈوائزری اور دامنی ایپ برائے بجلی کے انتباہ کے لیے ڈاؤن لوڈ کریں نیز ریاستی ایم سی/ آر ایم سی کی ویب سائٹوں کو ضلع وار وارننگ کے انتباہ کے لیے ملاحظہ کریں۔
بندرگاہوں، جہاز رانی اور آبی راستوں کی وزارت
من سکھ منڈاویہ، جے این پی ٹی ممبئی میں 5 پروجیکٹوں کا افتتاح کریں گے
جناب منڈاویہ مہاراشٹر کے منڈوا میں وزیر اعلیٰ کے ہمراہ روپیکس ٹرمینل اور روپیکس فیری وہسل کا افتتاح کریں گے
نئی دہلی ، 13 مارچ۔ جہاز رانی اور کیمیائی اشیاء نیز کیمیائی کھادوں کے وزیر مملکت  جناب من سکھ منڈاویہ کل جواہر لعل نہرو پورٹ ٹرسٹ ، ممبئی میں جے این پی ٹی کے تحت مکمل ہوچکے پانچ پروجیکٹوں کا افتتاح کریں گے۔
اپنا پروگرام دوپہر 12 بجے سے شروع کرکے وزیر موصوف جے این پی ٹی کا دورہ کریں گے اور وہاں درج ذیل پروجیکٹوں کا افتتاح کریں گے۔
- جے این پی ٹی میں پی یو بی کے قریب وائی جنکشن پر فلائی اوور کی تعمیر
- سینٹرلائزڈ پارکنگ پلازہ
- اسکیننگ ایکسرے
- ماسٹر یونٹ سب اسٹیشن میں 220/33 کے وی کا اضافہ
- شیوا سامارتھ اسمارک میوزیم
جناب من سکھ منڈاویہ 15 مارچ کو صبح 11 بج کر 30 منٹ پر مہاراشٹر کے منڈوا میں وزیر اعلیٰ مہاراشٹر جناب ادھو بال ٹھاکرے کی موجودگی میں روپیکس فیری وہسل اور اس کے ٹرمینل کا افتتاح کریں گے۔
مہاراشٹر کے ساحل پر منڈوا بندرگاہ  مسافروں کی اہم بندرگاہوں میں سے ایک ہے۔ چھوٹی کشتیوں سے سالانہ تقریباً 15 لاکھ مسافر سفر کرتے ہیں اور اب یہ سلسلہ گیٹ وے آف انڈیا سے منڈوا تک اور پھر رائے گڑھ ضلع میں علی باغ اور دوسرے مقامات سے بھی شروع کیا گیا ہے۔
گیٹ وے آف انڈیا – منڈوا آبی راستہ کا استعمال کرکے علی باغ تک پہنچنے میں 45 منٹ سے ایک گھنٹہ تک کا وقفہ صرف ہوتا ہے، جبکہ بذریعہ سڑک سفر میں تقریباً ساڑھے تین سے چار گھنٹے لگتے ہیں۔ اس سے گھنٹوں کا سفر کا مسئلہ حل ہوگا اور اس کے نتیجے میں مسافروں کی کثیر تعداد جو آبی راستے کا استعمال کرتی ہے، ہر سال بڑھ رہی ہے۔
اس آبی راستے کی اہمیت کو تسلیم کرتے ہوئے حکومت نے فیری وارف، ممبئی سے منڈوا تک روپیکس فیری سروس شروع کرنے کا فیصلہ کیا ہے تاکہ لوگ روپیکس وہسل میں اپنی گاڑیوں کے ساتھ سفر کرسکیں، اس سے وقف اور ایندھن میں معقول حد تک بچت ہوگی۔
فیری وارف اور منڈوا میں روپیکس جیٹی اور ٹرمینل ممبئی پورٹ ٹرسٹ اور مہاراشٹر میریٹائن بورڈ  مشترکہ طور پر تیار کررہا ہے۔
ممبئی پورٹ ٹرسٹ نے 31 کروڑ روپے کی لاگت سے فیری وارف میں روپیکس سروس کے لئے بنیادی ڈھانچہ تعمیر کیا ہے، جبکہ مہاراشٹر میریٹائن بورڈ نے روپیکس پروجیکٹ کے تحت منڈوا میں یہ بنیادی ڈھانچہ تعمیر کیا ہے۔ یہ کام 135.29 کروڑ روپے کے صرفہ سے 30 مئی 2018 کو بن کر مکمل ہوگئے تھے۔
منڈوا میں روپیکس فیری سروس اور ٹرمینل کو چلانے کے لئے ایم ایم بی نے میسرس اسکوائر شیپنگ اینڈ ٹریڈنگ پرائیویٹ لمیٹڈ کا انتخاب کیا ہے اور 3 دسمبر 2019 کو اس کے ساتھ ایک معاہدہ پر دستخط کئے ہیں۔ بعد ازاں اسی ماہ میں اسی کمپنی کے ساتھ ایک اور معاہدہ ہوا ہے جس میں اسے کامن یوزر بنیاد پر فیری وارف میں روپیکس ٹرمینل کو چلانے کی اجازت دی گئی ہے۔
روپیکس وہسل ایم2ایم -1 ستمبر 2019 کو یونان میں تعمیر ہوا تھا۔ یہ کشتی تیزی سے نقل و حمل کی صلاحیت رکھتی ہے اور یہ 14 ناٹس کی رفتار سے سفر طے کرسکتی ہے۔ یہ فیری وارف سے منڈوا تک کی مسافت 45 منٹ سے ایک گھنٹے میں طے کرسکتی ہے۔ یہ کشتی بیک وقت 200 کاروں اور ایک ہزار مسافروں کو لے کر سفر کرسکتی ہے۔ اس وہسل سے علی باغ / گوا تک بہ راستہ سفر میں بھیڑ بھاڑ میں کچھ حد تک کمی آئے گی، کیونکہ مسافر یقینی طور پر پرامن سفر کو ترجیح دیں گے۔ ماحولیاتی مسئلے پر اس طریقۂ نقل و حمل سے ایندھن کی کھپت اور موٹر گاڑیوں سے گیسوں کے اخراج میں بہت حد تک کمی متوقع ہے۔ ایسے اقدامات یقینی طور پر کاربن گیسوں کا اخراج کم ہوگا۔
امور صارفین، خوراک اور عوامی تقسیم کی وزارت
خریف مارکیٹنگ سیزن 21-2020 کے دوران کم سے کم امدادی قیمت  کی کارروائیاں
جاری خریف مارکیٹنگ سیزن  21-2020 کے دوران، حکومت پچھلے سال کی ہی طرح موجودہ کم سے کم امدادی قیمت  اسکیموں کے مطابق کسانوں سے ایم ایس پی پرخریف سیزن 21-2020 کے لئے فصلوں کی خریداری جاری رکھے ہوئی ہے۔
خریف 21-2020 کے لئے دھان کی خریداری پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، چھتیس گڑھ، اڈیشہ، مدھیہ پردیش، مہاراشٹر ،بہار،جھارکھنڈ، آسام اور مغربی بنگال جیسی ریاستوں/ مرکز کے زیر انتظام علاقوں میں 500.07 لاکھ میٹرک ٹن کی خریداری 3 جنوری 2021 تک کی جا چکی ہے۔گزشتہ سال اسی مدت کےمقابلے میں 401.76 لاکھ میٹرک ٹن کی خریداری کے ساتھ 24.47 فیصد کا اضافہ ہوا ہے۔مجموعی طور پر500.07لاکھ میٹرک ٹن کی خریداری میں صرف پنجاب نے 202.77 لاکھ میٹرک ٹن کی خریداری کی ہے، جو مجموعی خریداری کا40.54فیصد ہے۔
کل 94414.80 کروڑ روپے کی کم از کم امدادی قیمت  کی مالیت کے ساتھ جاری خریف مارکیٹنگ سیزن کے دوران خریداری کی کارروائیوں سے تقریباً64.25لاکھ کسانوں کو پہلے ہی فائدہ ہوچکا ہے۔
اس کے علاوہ، خریف مارکیٹنگ سیزن 2020 کیلئے ریاستوں سے ملنے والی تجاویز کی بنیاد پرتمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھراپردیش ریاستوں کیلئے امدای قیمت اسکیم  کے تحت 51.66 لاکھ میٹرک ٹن دالیں اور تلہن کی خریداری کے لئے منظوری دی گئی تھی۔ مزید برآں آندھراپردیش، کرناٹک، تمل ناڈو اور کیرالہ ریاستوں کے لئے 1.23 لاکھ میٹرک ٹن کھوپرا  کی خریداری کو بھی منظوری دی گئی ہے۔ دیگر ریاستوں اور مرکز کے زیر انتظام علاقوں کے لئے بھی پی ایس ایس کے تحت تجویز موصول ہوجانے پر دالوں ، تلہن اور کھوپرا کی خریداری کو منظوری دی جائے گی، تاکہ سال 21-2020 کے لئے اندراج شدہ کسانوں سے براہ راست نوٹیفائیڈ ایم ایس پی پر ان فصلوں کی ایف اےکیو گریڈ کی خرید اری کی جاسکے۔ البتہ اگر مارکیٹ کے ریٹ سے کٹائی کی مدت کے دوران متعلقہ ریاستوں اور مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری، ریاست کی نامزد خریداری ایجنسیوں کے توسط سے مرکزی نوڈل ایجنسیوں کے ذریعے کی جائے گی۔
3 جنوری 2021 تک حکومت نے اپنی نوڈل ایجنسیوں کے توسط سے1428.65 کروڑ روپے کی ایم ایس پی قدر والی مونگ، اڑد، مونگ پھلی اور سویابین کی267020.86 میٹرک ٹن کی خریداری کی ہےجس سے تمل ناڈو، مہاراشٹر، گجرات، ہریانہ اور راجستھان کے143258 کسانوں کو فائدہ ہوا ہے۔
اسی طرح3جنوری 2021تک52.40 کروڑ روپے کے ایم یس پی قدر پر 5089 میٹرک ٹن کھوپرا کی خریداری کی گئی ہے، جس سے کرناٹک اور تمل ناڈو کے 3961 کسان مستفید ہوئے ہیں۔ جبکہ گذشتہ سال اسی مدت کے دوران 293.34 میٹرک ٹن کھوپرے کی خرید کی گئی تھی۔ جہاں تک کھوپرا اور اڑد کا تعلق ہے، ان کے ریٹ زیادہ تر بڑی پیداوار ی ریاستوں میں ایم ایس پی سے زیادہ ہیں۔ متعلقہ ریاستیں نیز مرکز کے زیر انتظام علاقوں کی حکومتیں طے شدہ تاریخ سے خریداری شروع کررہی ہیں، جس کا فیصلہ خریف کی فصل دالیں اور تلہن کے سلسلےمیں آمد کی بنیاد پر متعلقہ ریاستوں کے ذریعے کیا گیا ہے۔
پنجاب، ہریانہ، راجستھان، مدھیہ پردیش، مہاراشٹر، گجرات،تلنگانہ، آندھراپردیش، اڈیشہ اور کرناٹک ریاستوں میں ایم ایس پی کے تحت کپاس کے بیج  کی خریداری کا عمل بلا روک ٹوک جاری ہے۔3جنوری 2021 تک7660886کپاس کی گانٹھوں کی خریداری کی گئی، جن کی قیمت 22410.54کروڑ روپے ہے، اس سے1482657 کسانوں کو فائدہ ہوا ہے۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 129 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس21.65کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،20 نومبر ،2021/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,29,90,13,890
|
|
دستیاب خوراک
|
|
21,65,12,036
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 129 کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 21.65 کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔